CELEX: 62008CO0039
Language: lt
Date: 2009-02-12
Title: 2009 m. vasario 12 d. Teisingumo Teismo (šeštoji kolegija) nutartis.#Bild digital GmbH & Co. KG, anksčiau Bild.T-Online.de AG & Co. KG (C-39/08) ir ZVS Zeitungsvertrieb Stuttgart GmbH (C-43/08) prieš Präsident des Deutschen Patent- und Markenamts.#Prašymas priimti prejudicinį sprendimą: Bundespatentgericht - Vokietija.#Procedūros reglamento 104 straipsnio 3 dalies pirmoji pastraipa - Direktyva 89/104/EEB - Prekių ženklo registracijos paraiškos - Kiekvieno atskiro atvejo nagrinėjimas - Neatsižvelgimas į ankstesnius sprendimus - Akivaizdus nepriimtinumas.#Sujungtos bylos C-39/08 ir C-43/08.

2009 m. vasario 12 d. Teisingumo Teismo (šeštoji kolegija) nutartis Bild digital ir ZVS Zeitungsvertrieb Stuttgart prieš Präsident des Deutschen Patent- und Markenamts
      (Sujungtos bylos C‑39/08 ir C‑43/08)
      „Procedūros reglamento 104 straipsnio 3 dalies pirma pastraipa – Direktyva 89/104/EEB – Prekių ženklo registracijos paraiškos – Kiekvieno atskiro atvejo nagrinėjimas – Neatsižvelgimas į ankstesnius sprendimus – Akivaizdus nepriimtinumas“
      Teisės aktų derinimas – Prekių ženklai – Direktyva 89/104 – Atsisakymas registruoti arba negaliojimas – Ankstesnė prekių ženklo registracija kai kuriose valstybėse narėse – Poveikis (Tarybos direktyvos 89/104 3 straipsnio 1 dalies b ir c punktai) (žr. 19 punktą)
      Dalykas
      
         Prašymas priimti prejudicinį sprendimą – 
               Bundespatentgericht
                (Vokietija) – 1988 m. gruodžio 21 d. Pirmosios tarybos direktyvos 89/104/EEB valstybių narių įstatymams, susijusiems su prekių
                  ženklais, suderinti (OL L 40, p. 1; 2004 m. specialusis leidimas lietuvių k., 17 sk., 1 t., p. 92) 3 straipsnio išaiškinimas
                  – Kiekvienos prekių ženklo registravimo paraiškos nagrinėjimas atskirai, neatsižvelgiant į ankstesnius analogiškais atvejais
                  priimtus sprendimus – Atsisakymas įregistruoti prekių ženklą, pateiktą analogiškų prekių ženklų serijos savininko.
               
            Rezoliucinė dalis
      Kompetentinga valstybės narės institucija, nagrinėjanti prekių ženklo registracijos paraišką, neprivalo nesivadovauti atsisakymo
         registruoti motyvais, nurodytais 1988 m. gruodžio 21 d. Pirmosios tarybos direktyvos 89/104/EEB valstybių narių įstatymams,
         susijusiems su prekių ženklais, suderinti, iš dalies pakeistos 1991 m. gruodžio 19 d. Tarybos sprendimu 92/10/EEB, 3 straipsnio
         1 dalies b ir c punktuose, ir patenkinti šį prašymą tuo pagrindu, kad žymuo, kurį prašoma įregistruoti kaip prekių ženklą,
         sudarytas taip pat ar panašiai kaip žymuo, kurį jau buvo sutikta įregistruoti kaip prekių ženklą ir kuris skirtas toms pačioms
         ar panašioms prekėms ir paslaugoms.